Diari Oficial de la Generalitat Valenciana


Sumari del DOGV 7251, del 09-04-2014 (2014/3021)

RESOLUCIÓ de 25 d'octubre de 2013, del secretari autonòmic de Justícia, per la qual s'acorda la inscripció en el Registre de Fundacions de la Comunitat Valenciana de la renúncia de dos patrons, de l'extinció i l'obertura del procediment de liquidació, per sentència judicial, així com la baixa, de la Fundación de Colaboración Hispano-Ucraniana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7251

Data del DOGV
:   09-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3021


Data del document
:   25-10-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 25 d'octubre de 2013, del secretari autonòmic de Justícia, per la qual s'acorda la inscripció en el Registre de Fundacions de la Comunitat Valenciana de la renúncia de dos patrons, de l'extinció i l'obertura del procediment de liquidació, per sentència judicial, així com la baixa, de la Fundación de Colaboración Hispano-Ucraniana. [2014/3021]  
Vista l'extinció de la Fundación de Colaboración Hispano-Ucraniana, d'acord amb els següents  
  
Fets  
  
Primer. La Fundación de Colaboración Hispano-Ucraniana es va inscriure en el Registre de Fundacions de la Comunitat Valenciana amb el número 140-V, en virtut de la Resolució del secretari general de la Conselleria de Cultura, Educació i Ciència, de 10 de gener de 1996, i es va constituir una dotació d'1.800.000 pessetes.  
  
Segon. Revisats els antecedents, hi ha en el Registre de Fundacions de la Comunitat Valenciana documents originals de renúncia, per mitjà de compareixença, atorgats davant de funcionari del dit registre, dels patrons, Jaime Gabriel García Martínez i Andrés Ballester Ríos, de dates, respectivament, 15 de maig de 1998 i 24 de maig de 1998, sense que, a pesar de la validesa dels respectius títols, les dites renúncies foren llavors inscrites en este.  
  
Tercer. La Resolució, del Jutjat de Primera Instància número 25 dels de València, sentència 111/2010, d'11 de maig de 2010, ja ferma, estima la demanda interposada per la Generalitat contra la dita Fundació, que va comparéixer i pacíficament es va aplanar, en els termes següents:  
  
«S'estima la demanda presentada pel lletrat de la Generalitat contra el Patronat Fundación de Colaboración Hispano-Ucraniana i es declara la seua extinció per la causa establida en l'article 31.c de la Llei 50/2002, de Fundacions, en relació amb l'article 25 de la Llei 8/1998, de Fundacions de la Comunitat Valenciana, i es procedix a la inscripció de l'extinció en el Registre de Fundacions i a l'obertura del procediment de liquidació en els termes legalment establits».  
  
Quart. Consten en els dits antecedents, així mateix, factures per import d'1.965.905 pessetes i declaració de voluntat sobre la seua extinció, per impossibilitat del compliment dels fins, amb manifestació d'inactivitat de la Fundació des de 1997 (en escrits presentats en 1998 i 1999 pel patró apoderat de la Fundació), i es declara que no hi ha un altre patrimoni objecte de liquidació.  
  
Quint. Amb data 24 d'octubre de 2013, la Secció de Comptabilitat emet un informe relatiu a les factures aportades en els següents termes, extractats:  
«(?)1. Han aplicat o gastat la totalitat de la dotació en el pagament de gastos de constitució, lloguers, ajudes monetàries a entitats ucraïneses per a l'organització de conferències i col·loquis i a l'assessorament comptable des de finals de 1995 fins a 1996.  
2. Amb data d'acord d'extinció de 16 de setembre de 2008, en el balanç de situació no figuren comptes ni de deutors ni de creditors, el patrimoni net és de zero euros i per tant no és necessària proposta de distribució de l'excedent.  
Per tot l'anterior, tenint en compte que no hi ha activitat fundacional des de 1997 i que tampoc són necessàries operacions posteriors de liquidació, el balanç d'extinció presentat, pot ser considerat també de liquidació i en conseqüència s'emet un informe favorable sobre la liquidació i la baixa registral de la Fundació. [...]»  
  
Fonaments de dret  
  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Governació i Justícia, aprovat pel Decret 194/2012, de 21 de desembre, del Consell, determinen que a esta conselleria li correspon exercir, entre altres, les competències en matèria de fundacions.  
  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana (DOCV 6534, 02.06.2011) establix que el protectorat d'estes fundacions s'exercix per la conselleria competent en matèria de fundacions, i correspon al conseller la titularitat del protectorat, sense perjuí de la possibilitat de la seua delegació o desconcentració.  
  
  
Tercer. Esta Secretaria Autonòmica de Justícia és competent per a conéixer i resoldre este expedient d'inscripció en virtut del que establixen els articles 46 i 47 de l'esmentat Reglament de Fundacions de la Comunitat Valenciana aprovat pel referit Decret 68/2011, així com per a l'obertura del procediment de liquidació atenent al que establix la Resolució de 19 d'abril de 2013, de la Conselleria de Governació i Justícia, sobre delegació de l'exercici de determinades competències en matèria de fundacions en la Secretaria Autonòmica de Justícia (DOCV 7012, 26.04.2013).  
  
Quart. Efectuades les renúncies dels patrons Jaime Gabriel García Martínez i Andrés Ballester Ríos, amb dates, respectivament, 15 de maig de 1998 i 24 de maig de 1998, a pesar del temps transcorregut, en res imputable als interessats, raons de seguretat jurídica aconsellen, i res ho impedix, la inscripció en el Registre de Fundacions, d'acord amb el que preveu l'article 47.6 del citat Decret 68/2011. Havent d'estar-se, a tots els efectes, a les dates en què estes es van produir.  
  
  
Quint. Produïda l'extinció de la Fundación de Colaboración Hispano-Ucraniana en virtut de la Resolució judicial del Jutjat de Primera Instància núm. 25 de València, d'11 de maig de 2010, a l'empara del que establixen els articles 31 i 32 de la Llei 50/2002, de 26 de desembre, de Fundacions, procedix inscriure esta declaració judicial d'extinció i d'obertura del procediment de liquidació corresponent de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
  
Sext. D'acord amb el que establix l'article 26.1 de la Llei 8/1998, de 9 de desembre, de Fundacions de la Comunitat València, no resultant patrimoni a liquidar i no apreciant-se actes contraris a la llei o als estatuts, criteris d'eficàcia i eficiència en la gestió administrativa del Registre fan adequat inscriure la baixa d'ofici.  
  
Vistos els preceptes legals citats i la resta de generals de pertinent aplicació, resolc:   
  
Primer  
Inscriure en el Registre de Fundacions de la Comunitat Valenciana les renúncies a la condició de patrons, de la Fundación de Colaboración Hispano-Ucraniana, de Jaime Gabriel García Martínez i Andrés Ballester Ríos, amb efectes de la data en què, efectivament, es van produir aquelles.  
  
Segon  
Inscriure en el Registre de Fundacions de la Comunitat Valenciana la declaració judicial d'extinció i obertura del procediment de liquidació de la Fundación de Colaboración Hispano-Ucraniana, en els termes de la resolució judicial del Jutjat de Primera Instància número 25 de València, ja dites en el fet tercer.  
  
Tercer  
Inscriure en el Registre de Fundacions de la Comunitat Valenciana la baixa de la Fundación de Colaboración Hispano-Ucraniana, inscrita amb el número 140-V.  
Notifiqueu esta resolució que és definitiva en via administrativa i contra la qual podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. Sense perjuí de poder interposar, si és el cas, recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.  
  
València, 25 d'octubre de 2013.- El secretari autonòmic de Justícia: Antonio Gastaldi Mateo.